<classify> Akizungumza jana, Mtendaji Mkuu wa kampuni hiyo, Anacin Kum alisema mitambo hiyo inatengenezwa na Kampuni ya Zhenhua Heavy Industry na kwamba inatarajiwa kufungwa katika Bandari ya Dar es Salaam mwishoni mwa mwaka huu.Alisema mitambo hiyo ina uwezo wa kupakia na kupakia makontena kutoka kwenye meli yenye urefu wa makontena 13 kwenda juu na uzito wa tani 41 ambayo inatarajiwa kuongeza ufanisi mkubwa katika Bandari ya Dar es Salaam ambayo inahudumia wafanyabiashara wengi ndani na nje ya nchi.Mitambo hiyo ina uwezo pia kuendeshwa kwa kutumia rimoti na pia inatumia kiasi kidogo cha mafuta hivyo kupunguza gharama za uendeshaji wake na pia inapunguza uchafuzi wa mazingira, alisema Kum. Aidha alisema ufungaji wa mitambo hiyo ikikamilika Bandari ya Dar es Salaam itakuwa na kifaa cha kupakua na kupakia ambacho ni cha kisasa kuliko bandari za Afrika Mashariki. Akizungumzia mafanikio hayo, Mwenyekiti wa Chama cha Mawakala wa Meli Tanzania TASAA, Peter Kirigini alipongeza hatua hiyo kwamba itawezesha meli kubwa kutia nanga katika Bandari ya Dar es Salaam na hivyo kuiongezea mapato nchi.  <topic>: uchumi 